கேள்வி: எம். ஈ. எச். மகரூப் - ஆரம்ப வாழ்க்கை பற்றி தகவல் சொல்.
பதில்: மகரூப் 1939 சனவரி 5 இல் இலங்கையின் கிழக்கு மாகாணம், திருகோணமலை மாவட்டத்தில் பிறந்தார். இவரின் தந்தை கிண்ணியா கிராமசபைத் தலைவராக இருந்தவர். சகோதரர் எம். ஈ. எச். முகம்மது அலி நாடாளுமன்ற உறுப்பினராக இருந்தவர். மாத்தளை சாகிரா கல்லூரி, கோணேஸ்வரா இந்துக்கல்லூரி, கண்டி புனித அந்தோனியார் கல்லூரி, கொழும்பு பெம்புரோக் அகாதமி ஆகியவற்றில் கல்வி பயின்றார். மகரூபின் மகன் இம்ரான் மகரூப் நாடாளுமன்ற உறுப்பினர் ஆவார்.
கேள்வி: எம். ஈ. எச். மகரூப் - அரசியலில் பற்றி தகவல் சொல்.
பதில்: மகரூப் 1965 இல் தந்தை இறந்ததை அடுத்து அரசியலில் இறங்கினார். கிண்ணியா நகர சபையில் தலைவராக 1966 முதல் 1971 வரை இருந்தார். மகரூப் இலங்கை நாடாளுமன்றத் தேர்தல், 1977 ஐக்கிய தேசியக் கட்சியின் வேட்பாளராக மூதூர் தேர்தல் தொகுதி தொகுதியில் போட்டியிட்டு வெற்றி பெற்று இலங்கை நாடாளுமன்றம் சென்றார். 1978 இல் மன்னார் மாவட்ட அமைச்சராக நியமிக்கப்பட்டார். இலங்கை நாடாளுமன்றத் தேர்தல், 1989 ஐதேக வேட்பாளராக திருகோணமலை தேர்தல் மாவட்டம் போட்டியிட்டு மீண்டும் நாடாளுமன்றம் சென்றார். 1990 இல் துறைமுகங்கள், மற்றும் கப்பல் போக்குவரத்து இராசாங்க அமைச்சராக நியமிக்கப்பட்டார். இலங்கை நாடாளுமன்றத் தேர்தல், 1994 மீண்டும் வேட்பாளராக நிறுத்தப்பட்டு வெற்றி பெற்றார்.
கேள்வி: எம். ஈ. எச். மகரூப் - படுகொலை பற்றி தகவல் சொல்.
பதில்: மகரூப் திருகோணமலை மாவட்டம் இலங்கைத் தமிழர் சிறந்த புரிந்துணர்வைக் கொண்டிருந்தார். சிறீலங்கா முஸ்லிம் காங்கிரசு கட்சி உருவாக்கத்தையும், முசுலிம்களுக்கு என தென்கிழக்கு மாகாணசபை உருவாக்கத்துக்கும் எதிர்ப்புத் தெரிவித்திருந்தார். 1997 சூலை 20 காலையில் மகரூப் பயணம் செய்த வாகனம் இறக்கண்டி செல்லும் வழியில் குச்சவெளி வீதியில் திருகோணமலைக்கும் நிலாவெளிக்கும் இடையில் 6 ஆம் மைல் கட்டையடியில் வைத்து கண்ணிவெடி ஒன்றில் சிக்கியதில் மகரூப் கொல்லப்பட்டார். அவருடன் மேலும் ஐவரும் (ஓட்டுனர், பாதுகாப்பு அதிகாரி, நண்பர், பாடசாலை அதிபர் ஒருவர், சாரதியின் 5 வயது மகன்) கொல்லப்பட்டனர். தமிழீழ விடுதலைப் புலிகள் இத்தாக்குதலை மேற்கொண்டதாக பரவலாகக் குற்றம் சாட்டப்பட்டது.